Zizi Kirana

**Nur Fazelah Mad Tahil** (dilahirkan pada 23 Januari 1985) atau lebih dikenali sebagai **Zizi Kirana** ialah seorang penyanyi, rapper, penulis lagu, pelakon, pengacara dan aktivis wanita Malaysia. Beliau merupakan bekas peserta Akademi Fantasia dari musim ke-7 pada 2009 dan bekas anggota kumpulan hip hop, The Fabulous Cats dan Nukilan. Selain itu, beliau juga menyertai rancangan televisyen realiti Indonesia, *D'Academy Asia* musim kedua di mana beliau mewakili Malaysia.

## Kehidupan awal
Zizi dilahirkan pada 23 Januari 1985 di Semporna, Sabah. Beliau berpindah ke Sipitang ketika berusia empat tahun dan membesar di sana serta pernah bersekolah di Sekolah Menengah Kebangsaan Weston di Beaufort. Beliau merupakan berketurunan Bajau melalui ibunya, manakala Kedayan melalui bapanya.

## Kerjaya muzik

### 2009-2015: Awal kerjaya, ''Akademi Fantasia musim 7''  dan The Fabulous Cats
Kerjaya nyanyian Zizi bermula setelah beliau menyertai *[[Akademi Fantasia]]* musim ketujuh pada 2009. Zizi berjaya terpilih sebagai salah seorang daripada 14 pelajar yang diterima masuk ke dalam program realiti tersebut. Namun perjalanan beliau terhenti di konsert minggu keempat berikutan undian SMS yang tidak menyebelahinya. Ketika itu bersama seorang lagi pelajar yang berasal dari negeri yang sama dengannya, iaitu Rubisa.

Berikut adalah persembahan beliau di dalam Akademi Fantasia musim 7:

Selepas tersingkir daripada AF7, Zizi telah dilamar oleh Cat Farish dan Adeep Nahar untuk menyertai kumpulan The Fabulous Cats bersama Wangi Julianda bagi menggantikan Farhana. Bersama kumpulan itu, beliau merakamkan beberapa single termasuk "Cinta Kosmik" dan "Pergilah Ayu" serta album *Fabulousity*. Namun, jodoh beliau dengan The Fabulous Cats tidak berkekalan apabila kumpulan itu dibubarkan pada awal 2015. Sebelum dibubarkan, kumpulan itu sempat mengeluarkan single terakhir yang berjudul "Sebulatnya" pada 2013 bersama dua anggota baru, Afif Tirmizie (Afif AF9) dan Hairool Anwar.

### 2015: Nukilan dan sebagai Kirana
Pada Januari 2015, setelah meninggalkan The Fabulous Cats, Zizi kemudian menyertai kumpulan Nukilan dengan menggunakan nama Kirana. Kumpulan itu merupakan sebuah projek istimewa yang ditubuhkan oleh Malique di bawah labelnya, Qarma Musiq. Nukilan dibarisi oleh tiga ahli selain Zizi, iaitu Kelana (Afif Tirmizie) dan Agenda (Kmy Kmo). Semasa bersama kumpulan itu, beliau mula mempelajari bagaimana untuk menyanyi rap dan mengganggap genre tersebut sesuai dengan jiwanya setelah mencuba pelbagai genre muzik. Dengan kebolehannya itu, beliau mengalunkan rap dengan cekap, terutamanya di dalam lagu single sulung mereka "Rindu" duet bersama Shae. 

&mdash; Ulas Zizi Kirana ketika ditemuramah oleh *[[Harian Metro]]*.

### 2016: ''Dangdut Star'' & ''D'Academy Asia 2''
Zizi kemudian menyertai pertandingan realiti TV, *[[Dangdut Star]]*  yang disiarkan di Astro Prima dan Astro Maya HD. Namun, beliau tersingkir pada minggu keempat dan berada di kedudukan ketujuh.

Seterusnya, beliau menyertai sebuah pertandingan TV realiti  Indonesia, *D'Academy Asia* musim kedua, yang disiarkan di saluran TV Indosiar pada 23 Oktober hingga 29 Disember 2016. Bermula dari rancangan inilah beliau dikenali peminat sama ada di Malaysia mahupun Indonesia.

Berikut adalah persembahan beliau di dalam *D'Academy Asia* musim kedua:

## Anugerah Juara Lagu
Pada penghujung tahun 2020, lagu "Eh" nyanyian beliau akhirnya berjaya melayakkan diri ke pentas akhir *[[Anugerah Juara Lagu ke-35]]*, walaupun pada awalnya ramai pihak yang mempertikaikan kelayakan lagu "Eh" ke pentas anugerah berprestij tersebut.  Ini adalah  merupakan kemunculan pertama beliau di pentas AJL setelah hampir 11 tahun menjadi anak seni.

## Kehidupan peribadi
### Perkahwinan
Zizi telah menamatkan zaman gadisnya dengan pelakon popular Yusuf Bahrin pada 19 September 2021. 

## Aktivisme
### Menyertai Flotila Sumud Dunia
Pada September 2025, Zizi menyertai Flotila Sumud Dunia bersama-sama rakyat Malaysia dari kumpulan Sumud Nusantara.

## Kontroversi

### Isu langgar kontrak
Pada Oktober 2021, nama Zizi Kirana hangat diperkatakan apabila pengarah dan penerbit drama *Jamu Nesan* iaitu Dato' Rafiena Ezanee Ramli mendakwa bahawa Zizi telah melanggar kontrak dengan mengenakan hijab sebelum selesai proses penggambaran drama tersebut. Tindakan drastik yang dibuat oleh Zizi Kirana membuatkan Dato' Rafiena mendakwa telah menanggung kerugian dan beliau terpaksa mengugurkan nama Zizi sebagai pelakon utama drama tersebut dan menggantikannya dengan Didi Astillah. Bagaimanapun Zizi kemudian tampil menjelaskan bahawa beliau ada meminta pandangan dan pendapat mufti berkenaan hukum memakai rambut palsu bagi menjayakan watak tersebut dan mufti tersebut telah menjelaskan bahawa ianya adalah haram meskipun dilakukan atas dasar kerja. Ini disebabkan sebelum ini Dato' Rafiena ada mencadangkan agar Zizi memakai rambut palsu bagi menjayakan watak sebagai ketua mafia dan sekaligus ingin menyiapkan proses penggambaran drama tersebut.  

Namun sekali lagi Dato' Rafiena tampil menjelaskan bahawa beliau bakal menyaman pihak Zizi Kirana disebabkan kelewatan Zizi memberi respon terhadap beliau sebelum ini sama ada ingin meneruskan penggambaran atau tidak. Bagaimanapun Zizi Kirana ada membuat rayuan agar Dato' Rafiena tidak menyaman beliau dan memahami keadaannya yang kini sudah berhijab. 

## Diskografi
**Album bersama The Fabulous Cats**
* *Fabulousity* (2013)

**Single bersama The Fabulous Cats**

**Single solo**

**Single kolaborasi**

## Filemografi

### Filem

### Drama

### Telefilem

### Televisyen

## Videografi

### Muzik video

## Pencapaian

## Rujukan

## Pautan luar
* 
* 
* 
* Saluran Zizi Kirana di YouTube